Diari Oficial de la Generalitat Valenciana


Sumari del DOGV 2058, del 01-07-1993 (1993/828531)

ORDRE de 14 d'abril de 1993, de la Conselleria d'Agricultura i Pesca, per la qual modifica els barems d'indemnitzacions per sacrifici d'animals objecte de la campanya de sanejament ramader.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/14/(2)/dof/vci/html**

### Dades del document

Número de DOGV
:   2058

Data del DOGV
:   01-07-1993

Secció del DOGV
:   DISPOSICIONS GENERALS

Número del document
:   1993/828531


Data del document
:   14-04-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 14 d'abril de 1993, de la Conselleria d'Agricultura i Pesca, per la qual modifica els barems d'indemnitzacions per sacrifici d'animals objecte de la campanya de sanejament ramader.  
L'Ordre de 31 de juliol de 1990, de la Conselleria d'Agricultura i Pesca, establia les normes d'actuació en programes de sanejament ramader a la Comunitat Valenciana, i fixava els barems d'indemnització en aquells casos en què se sacrifica ven els animals.  
El Ministeri d?agricultura, Pesca i Alimentació ha fixat, per Ordre 15 de març de 1993, nous barems d'aplicació per a compensar econòmicament als propietaris de ramat que han de sacrificar animals per ser reaccionants positius en les proves realitzades. Tot açò per tal d'adaptar el pagament al valor real d'aquests animals en el mercat.  
A més a més, a fi i efecte d'aconseguir els objectius del sanejament, cal establir mesures que acceleren el sacrifici dels animals reaccionants positius i impedesquen la reinfecció de les explotacion's sanejades.  
En virtut, i a proposta del Director General de Producció i Indústries Agràries,  
ORDENE  
Article primer  
El ramat diagnosticat positiu en les campanyes de sanejament haurà de ser sacrificat en un termini de trenta dies a partir de l?última data de marcatge amb la T. No obstant això, els serveis territorials de cada província podran prorrogar aquest termini un mes més quan no siga possible el sacrifici en escorxadors autoritzats o quan es produesca el part de forma immediata. Aquesta pròrroga haurà de ser individualitzada per a cada animal que siga objecte d'autorització.  
Transcorregut el termini fixat en el paràgraf anterior el titular de l?explotació perdrà el dret a la indemnització.  
Article segon  
El ramaders que sacrifiquen animals obligatòriament, com a conseqüència de les campanyes de sanejament, percebran una indemnització d'acord amb els barems que s'estableixen en l'annex I d'aquesta disposició.  
Article tercer  
Els ramaders que, després d'un sanejament, efectuen entrada de ramat en la seua explotació per a reposició o reproducció hauran de comptar amb la documentació expedida per l'autoritat sanitària d'origen i acreditaran que els animals han resultat negatius a les malalties objecte de la campanya en un termini de 30 dies anteriors al trasllat. Quan el trasllat es produesca dins de la mateixa província serà suficient l'autorització prèvia dels respectius serveis territorials de la Conselleria d'Agricultura i Pesca.  
L'incompliment de l?establert en el paràgraf anterior comportarà la pèrdua del dret a indemnització en futures campanyes de sanejament, per als animals que han entrat nous en l?explotació.  
DISPOSICIO DEROGATORIA  
Queden derogats el paràgraf segon de l'article tercer, el paràgraf primer de l'article sisè i el paràgraf primer de l'article vuitè de l?Ordre de, 31 de juliol de 1990, de la Conselleria d'Agricultura i Pesca, per la qual estableix les normes d'actuació en programes de sanejament ramader a la Comunitat Valenciana.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana per a aquelles explotacions en què s'inicien les actuacions per al diagnòstic de les malalties objecte de la campanya.  
València, 14 d'abril de 1993.  
El Conseller d'Agricultura i Pesca   
LLUIS FONT DE MORA I MONTESINOS  
ANNEX I  
Barem d'indemnització d'animals objecte de la campanya de sanejament ramader.  
A) Ramat boví.  
Valors d'indemnitzacions  
Edat Pessetes  
a) Fins tres mesos d'edat. 17.000  
b) Més de tres i fins a dotze mesos. 34.000  
e) Des de dotze fins a vint-i-quatre mesos. 44.000  
d) Més de vint-i-quatre mesos i fins a sis anys. 60.000  
e) De sis any o més. 55.000  
Si algun dels animals fos objecte de decomís total per part de la inspecció veterinària de l'escorxador, al ramader se li pagarà un preu de 170 pessetes/quilogram còrpora, a més a més de la indemnització obtinguda pel sacrifici obligatori d'acord amb aquest barem. Per al pagament de la quantitat del decomís total, el director tècnic de l'escorxador trametrà a l'òrgan competent de la comunitat autònoma d'origen dels animals, l'autorització de trasllat degudament Formalitzada, així com també l'informe o certificat oficial veterinari. En aquest constarà les dades relatives al ramader, la identificació dels animals, la causa del decomís, el pes en còrpora i la seua destinació.  
Els animals menors que el pes en còrpora siga inferior a 100 quilograms, en cas de ser sotmesos a decomís total, no percebran el valor complementari de 170 pessetes/quilogram/còrpora, assignat per aquesta circumstància.  
Els valors d'indemnització, indicats anteriorment es disminuiran a judici dels òrgans competents de les comunitats autònomes, fins a un 60 per cent del seu valor, quan concórreguen una o diverses de les següents circumstàncies;  
a) Per al ramat boví d'aptitud lletera:   
Vaca no gestant ni en lactació.  
Sense llet en una o en diverses mamelles del braguer.  
Mastitis.  
Metritis.  
Artritis o lesions greus en una o en diverses extremitats.  
Altres defectes segons la seua gravetat.  
b) Per al ramat boví d'aptitud càrnia:  
Mal estat de les carns.  
Conformació corporal defectuosa.  
Altres defectes segons la gravetat.  
B) Ramat oví i cabrum:  
Valors d'indemnitzacions  
Espècies i aptitud productiva Pessetes  
Ramat cabrum d'aptitud lletera 8.000  
Ramat cabrum d'aptitud mixta 5.000  
Ramat oví d'aptitud lletera (que estiga sotmès a munyiment) 7.000  
Ramat oví d'aptitud cárnica 6.000  
Aquests valors es podran incrementar fins un màxim d'un 15 per cent, per aquells animals els propietaris dels quals puguen acreditar la seua inclusió en una agrupació de defensa sanitària. així mateix els propietaris d'animals sacrificats en explotació, podran percebre una indemnització suplementària de fins 1.000 pessetes per cap en concepte de despeses de destrucció higiènica in situ, si aquesta es realitza adequadament a judici dels òrgans competents de les comunitats autònomes.  
Les corpores dels ovins i cabrums sacrificats en l'escorxador no seran objecte d'indemnització en cas de ser decomissades.  
Els valors d'indemnització, indicats anteriorment seran disminuïts a judici de l'òrgan competent de les comunitats autònomes, fins a un 60 per cent del seu valor, quan concórreguen una o diverses de les següents circumstàncies:  
Per al ramat ovi-cabrum:   
Buides sense lactació.  
Artritis o lesions greus.  
Mastitis greus.  
Mal estat de les carns.  
Altres defectes segons la gravetat.  
Les còrpores dels ovins i dels cabrums decomissades en l?escorxador no rebran cap indemnització complementària pel valor de la carn.


Còpia Permalink ELI